section_heading: Opis dobra
paragraph_text: Vrijeme nastanka je 19. i 20. stoljeće. Sklop kuća Domljan nalazi se u naselju Poljica, zaseoku Domljani. Sastoji se od stambene katnice s dvostrešnim krovom, uz koju je prislonjena pojata, te danas ruševne stambene prizemnice i manje katnice koje su izgrađene nasuprot katnice s pojatom, organizirane u stambeno-gospodarski sklop ograđen kamenim zidom u koji se ulazi kamenim stubama kroz široki lučni otvor. Sklop Domljan građen je tijekom 19. i 20. stoljeća.